Diari Oficial de la Generalitat Valenciana


Sumari del DOGV 7138, del 24-10-2013 (2013/9968)

Notificació de la sentència dictada en el procediment de guarda i custòdia número 208/2011.
-------------------------------------------------------------------------------------------

### Dades del document

Número de DOGV
:   7138

Data del DOGV
:   24-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9968


Organisme emissor
:   Jutjat de Primera Instància i Instrucció número 1 de Vinaròs

Tipus de document
:   Edicte

Notificació de la sentència dictada en el procediment de guarda i custòdia número 208/2011. [2013/9968]  
Família, guarda, custòdia i aliments de fill menor no matrimonial consensuats 000208/2011  
De: Sònia Fernández Molla.  
Procuradora: Carme Pilar Esteve Moliner.  
Contra: Eloy Ballesta ochando.  
Procurador/a: -   
Víctor Martín Gallego Guillén, secretari del Jutjat de Primera Instància número 1 de Vinaròs, faig saber que en el present procediment de guarda, custòdia, aliments de fills menors no matrimonials, seguit a instàncies de Sònia Fernández Molla contra Eloy Ballesta ochando, s'ha dictat la sentència que, literalment, diu així:  
«Dispositiva  
Estime parcialment la demanda plantejada per Sonia Fernández Molla, representada per la procuradora Carmen Pilar Esteve Moliner, contra Eloy Ballesta ochando, sobre mesures personals i aliments relatius a la filla comuna, E. B. F., i dispose les mesures següents:  
  
1. L'atribució de la guarda i custòdia i pàtria potestat de la filla menor a la mare, Sònia Fernández Molla.  
2. No s'establix cap règim de visites a favor de l'Eloy Ballesta ochando.  
3. L'assignació de l'ús i gaudi del domicili familiar, siti al carrer de Sant Pasqual, número 35, de Vinaròs, a Sònia Fernández Molla, que residirà en la vivenda esmentada en companyia de la seua filla.  
4. Eloy Ballesta ochando contribuirà, com a prestació per aliments per a la filla menor, abonant a sa mare, per mesos anticipats i dins dels cinc primers dies de cada mes, la quantitat mensual de 150 euros, la suma pecuniària de la qual serà anualment actualitzada segons la variació que experimente en relació amb l'índex de preus al consum, junt amb la mitat dels gastos extraordinaris de la seua filla menor.  
Tot això sense que calga fer una expressa imposició de les costes processals del present procediment a cap de les persones litigants.  
Recursos i depòsit. Contra esta resolució pot interposar-se recurs d'apel·lació davant l'Audiència Provincial de Castelló (art. 455 LEC). El recurs s'interposarà per mitjà d'escrit presentat davant d'este Jutjat en el termini de vint dies hàbils, comptats des de l'endemà de la notificació, en què s'hauran d'exposar les al·legacions en què es base la impugnació, a més d'esmentar la resolució objecte d'apel·lació i els pronunciaments que s'impugnen (art. 458.2 LEC). Així mateix, per a la seua interposició serà necessària la consignació com a depòsit de 50 euros en el compte de depòsits i consignacions d'este Jutjat, amb l'advertència que no s'admetrà a tràmit cap recurs que no tinga el depòsit constituït i, tot això, de conformitat amb la Llei Orgànica 1/2009, de 3 de novembre.   
Així, esta resolució l'acorda, mana i firma María del Carmen Sala Siscar, jutgessa del Jutjat de Primera Instància i Instrucció número 1 de Vinaròs i el seu partit. En done fe.»  
I atés que el demandat, Eloy Ballesta ochando, es troba en parador desconegut, expedisc este edicte a fi que li valga de notificació, en forma deguda.  
  
Vinaròs, 31 de juliol de 2013.- El secretari judicial: Víctor Martín Gallego Guillén.